google/wiki40b huggingface dataset:
रिहन्द परियोजना

परियोजना का प्रारम्भ

13 जुलाई 1954 को देश के प्रथम प्रधानमंत्री पंडित जवाहर लाल नेहरू जी ने इसकी आधारशिला रखी और 9 वर्ष बाद 6 जनवरी 1963 को इसका उद्घाटन कीया, इसका नाम उ. प्र. के पहले मुख्यमंत्री के नाम पं.  गोविंद वल्लभ पंत के नाम पर रखा।

नदी

रिहन्द नदी, जिसका पुराना नाम रेणुका नदी है, का उदगम सरगुजा स्थल मतिरिंगा पहाड़ी के पास अम्बिकापुर तहसील पूर्वी सरगुजा से हुआ है। यह सरगुजा ज़िले में दक्षिण से उत्तर से की ओर प्रवाहित होते हुए उत्तर प्रदेश के सोनभद्र ज़िले के चोपन(गोठानी) के समीप सोन नदी में मिल जाती है। छत्तीसगढ़ में इसकी लम्बाई 145 किलोमीटर है। प्रदेश की सीमा पर रिहन्द बाँध बनाया गया है, जिसका आधा हिस्सा उत्तर प्रदेश की सीमा पर (गोविन्द वल्लभ पन्त सागर) पड़ता है। इसकी प्रमुख सहायक नदियाँ गोदावरी, मोरना, मोहन आदि हैं। इसके प्रवाह क्षेत्र में पूर्वी सरगुजा ज़िले हैं।
जल संग्रहण क्षमता - जल संग्रहण क्षेत्र 5148 वर्ग प्रति किमी और जल भण्डारण क्षमता 10608 लाख घन मीटर है, इसकी ऊंचाई 91 मीटर लम्बाई 934 मीटर है।

उद्देश्य

मध्यप्रदेश के सिंगरौली जिला में विद्युत परियोजना के लिए उत्तर प्रदेश के सोनभद्र जिला में विद्युत परियोजना के लिए किया गया है

लाभान्वित होने वाले राज्य

छत्तीसगढ़, उत्तर प्रदेश, झारखंड और मध्य प्रदेश राज्य का कुछ अंश।
रसभरी (रास्पबेरी)

रसभरी (रास्पबेरी) गुलाब परिवार के रूबस जीनस में पौधों की प्रजातियों की एक भीड़ का खाद्य फल है, जिनमें से अधिकांश सबजेनस इडियाबेटस में हैं; नाम इन पौधों पर भी लागू होता है। रास्पबेरी वुडी उपजी के साथ बारहमासी हैं।
संचार प्रौद्योगिकी

सूचना और संचार की प्रौद्योगिकी या सूचना और संचार प्रौद्योगिकी, जिसे आम तौर पर आईसीटी (ICT) कहा जाता है, का प्रयोग अक्सर सूचना प्रौद्योगिकी (आईटी) के पर्यायवाची के रूप में किया जाता है लेकिन यह आम तौर पर अधिक सामान्य शब्दावली है, जो आधुनिक सूचना प्रौद्योगिकी में दूरसंचार (टेलीफोन लाईन एवं वायरलेस संकेतों) की भूमिका पर जोर देती है। आईसीटी में वे सभी साधन शामिल होते हैं जिनका प्रयोग कंप्यूटर एवं नेटवर्क हार्डवेयर दोनों और साथ ही साथ आवश्यक सॉफ्टवेयर सहित सूचना एवं सहायता संचार का संचालन करने के लिए किया जाता है। दूसरे शब्दों में, आईसीटी (ICT) में आईटी (IT) के साथ-साथ दूरभाष संचार, प्रसारण मीडिया और सभी प्रकार के ऑडियो और वीडियो प्रक्रमण एवं प्रेषण शामिल होता है। इस अभिव्यक्ति का सबसे पहला प्रयोग 1997 में डेनिस स्टीवेंसन द्वारा ब्रिटेन की सरकार को भेजी गई एक रिपोर्ट में किया गया था एवं सन 2000 में ब्रिटेन के नये राष्ट्रीय पाठ्यक्रम संबंधी दस्तावेजों द्वारा प्रचारित इसका प्रचार किया गया।
अक्सर आईसीटी (ICT) का प्रयोग "आईसीटी (ICT) रोडमैप" में उस मार्ग को सूचित करने के लिए किया जाता है जिसे कोई संगठन अपनी आईसीटी (ICT) जरूरतों के साथ अपनाएगा.
अब आईसीटी (ICT) शब्द का प्रयोग टेलीफोन नेटवर्कों का कंप्यूटर नेटवर्कों के साथ एक एकल केबल या लिंक प्रणाली के माध्यम से संयुग्मन (अभिसरण) करने के लिए भी किया जाता है। टेलीफोन नेटवर्कों का कंप्यूटर नेटवर्क प्रणाली के साथ संयुग्मन करने के व्यापक आर्थिक लाभ (टेलीफोन नेटवर्क की समाप्ति के कारण भारी लागत बचत) हैं। वीओआईपी (VOIP) देखें. बदले में इसने संगठनों के विकास को प्रेरित किया है जिसमें उनके नाम में आईसीटी शब्द का प्रयोग दो नेटवर्क प्रणालियों के संयुग्मन करने की प्रक्रिया में उनकी विशेषज्ञता को सूचित करने के लिए किया जाता है।
तारापीठ

मिथक

यहाँ आसपास के क्षेत्रों को सम्मिलित कर लिया जाय तो तारापीठ तीन हैं। कथा के अनुसार दक्षयज्ञ में ना बुलाये जाने से और स्वयं पहुँचने के बाद उपेक्षा के कारण अपमानित होने बाद सती ने यज्ञकुण्ड में कूद कर आत्मदाह कर लिया था। शिव ने दुःख और क्रोध में वहाँ पहुँचकर यज्ञभंग कर दिया और सती के शव को लेकर दुःखमें डूबे इधर-उधर घूमते फिर रहे थे जिससे उबारने के लिये विष्णु ने सती के शव को अपने चक्र से टुकड़ों में काट कर छितरा दिया। यह माना जाता है कि शक्तिपीठों की स्थापना उन्हीं स्थानों पर हुई है जहाँ जहाँ सती के अंग पृथ्वी पर गिरे थे।
इस कथा के मुताबिक सती के देवी के तीनों नेत्रों के तारक बतीस योजन के त्रिकोण का निर्माण करते हुए तीन विभिन्न स्थानों पर गिरे थे। जहाँ, वैद्यनाथ धाम के पूर्व दिशा में उत्तर वाहिनी, द्वारका नदी के पूर्वी तट पर महाश्मशान में श्वेत शिमूल के वृक्ष के मूलस्थान में सती का तीसरा (ऊर्ध्व) नेत्र गिरा था, उसी जगह यह उग्रतारा पीठ स्थित है। इसके आलावा अन्य दो तारापीठ भी हैं। मिथिला के पूर्व दक्षिणी कोने में, भागीरथी के उत्तर दिशा में, त्रियुगी नदी के पूर्व दिशा में "सती" देवी के बाँये नेत्र की मणि गिरी, तो यह स्थान "नील सरस्वती" तारा पीठ के नाम से प्रसिद्ध हैं। बगुड़ा जिले के अन्तर्गत "करतोया नदी के पश्चिम में दाँईं मणि गिरी, तो यह स्थान "एक जटा तारा" और भवानी तारा पीठ के नाम से विख्यात हैं। 
एक अन्य कथा इसे गौतम बुद्ध के बुद्धावतार से भी जोड़ती है। तारा की उपासना तिब्बती बौद्ध समुदाय में काफ़ी प्रचलित है।

वामाक्षेपा

वामाक्षेपा, या बंगला भाषा में, बामाखेपा उन्नीसवी सदी के एक संत थे जो तारापीठ के उपासक और साधक के रूप में जाने जाते हैं।
हाउस ऑफ़ कॉमन्स, कनाडा

१८६७ में ब्रिटिश नॉर्थ अमेरिका कानून के तहत स्थापित कनाडा का हाउस ऑफ कॉमन्स सीनेट और गवर्नर जनरल के साथ-साथ कनाडा की संसद का एक अभिन्न हिस्सा है। यह ओटावा के पार्लियामेंट हिल पर स्थित संसद भवन के केंद्रीय भवन समूह में है। इसके सदस्य लोकतांत्रिक प्रक्रिया से चुन कर आते है और इन्हें सांसद कहा जाता है। २०११ में चुने गये सदस्यों को मिलाकर पिछली सांसद संख्या ३०८ थी जो कि इस बार के चुनावों के बाद बढकर ३८८ हो गयी है। इसकी सीटें जनसंख्या और क्षेत्रफल के आधार पर देश भर में विभाजित हैं। इसे ग्रीन रूम भी कहा जाता है।

इन्हें भी देखें

कनाडा के प्रधानमंत्री
वेस्टइन, चेन्नई

वेस्टइन, चेन्नई इस शहर के वेलछारी उपनगर (जो कि शहर के दक्षिणी भाग मे स्थित है) मे बना एक १० मंज़िला भव्य होटेल है। यह वेस्ट इन समूह का भारत मे छठा होटेल है।

इतिहास

इस होटेल का उद्घाटन फ़रवरी २०१३ मे किया गया और नवंबर २०१३ मे इस होटेल ने अपने एसीयाई खाने की विशिष्टता वाले रेस्तराँ EEST (इसके अँग्रेज़ी नाम के चार पहले अक्षरों का अर्थ है ई = एलिगेंट = भव्यता, ए= एकस्क़सिते = अति सुंदर, एस =सेयेनिटी = शांति और टी = ट्राइयुंफ = विजय) का शुभारंभ किया गया।

होटेल

यह होटेल ७७९२ वर्ग मीटर भूभाग पर बनी एक भव्य इमारत है। इस होटेल मे खाने-पीने के चार लोकप्रिय रेस्तराँ स्थित हैं। इनमे शामिल है एक पूरे दिन चलने वाला खानपान रेस्तराँ (सीज़नल टेस्ट्स), एक विशिष्टता वाला रेस्तराँ (ईस्ट), एक क्रिकेट की थीम परा बना बार (विलो) और एक तरणताल (स्वीमिंग पूल) के निकट बना रेस्टरौआँ (जिसमे ग्रिल और बार्बिक्यू की सुविधा उपलब्ध है)। इस होटेल मे स्थित विलासिता संबंधी सुविधेयों मे शामिल है - वेस्ट इन वर्कआउट नाम का एक जिम, एक बाहरी तरणताल, हेवनळी स्पा के नाम वाला स्पा, 'रन वेस्ट इन' के नाम से जाने जाना वाला सामूहिक दौड़ का कार्यकर्म।
इस होटेल मे १२,६०० वर्ग फीट के विस्तार वाला मीटिंग और समारोह के लिए प्रयोग किया जाने वाला क्षेत्र भी है। इसमे शामिल है दो बिना खंभो वाले बॉलरूम और १२ ब्रेक आउट रूम। साथ ही एक व्यावसायिक गतिविषियों के लिया बना २४ घंटे खुला रहने वाला बिज़्नेस सेंटर भी है। इस सेंटर मे हर वक्त निजी सहायक, टेक्नालजी हेल्प डेस्क और तकनीकी सेवा कार्यकर्ता भी उपलब्ध रहते हैं। इस होटेल की दूसरी मंज़िल के टेरेस पर एक खुले आसमान वाला तरणताल भी बना हुआ है। साथ ही होटेल के सबसे उपरी तल पर एक वेस्टिन एग्ज़िक्युटिव क्लब भी स्थित है।

अतिरिक्त सुविधाए

इस होटेल मे आप २४ घंटे रूम सर्विस का आनंद उठा सकते हैं। होटेल के कॉफी शॉप मे प्रति दिन गर्मागर्म बफे नाश्ते (अतिरिक्त प्रभार के साथ) का इंतज़ाम भी रहता है। इस होटेल के सभी सार्वजनिक क्षेत्रो मे भी २४--घंटे उच्च गति वाली इंटरनेट सुविधा (अतिरिक्त प्रभार के साथ) चालू रहती है। वॉलेट पार्किंग और सेल्फ़ पार्किंग की निशुल्क सुविधा भी उपलब्ध है और पूरे होटेल को धूम्रपान रहित माना जाता है। इस होटेल के सभी २१५ वतांकुलित कमरों मे फायरप्लेस और मिनी बार जैसी सुविधाएँ भी उपलब्ध है। लगभग हर कमरे से शहर और तरणताल की गातविधियों का नज़ारा लिया जा सकता है। इन खास साज-सज्जा वाले कमरो में बिना शुल्क के मिलने वाले समाचार पत्र, ४२-इंच के एल सी डी टीवी, वाय्स मेल की सुविधा वाला कॉर्डलेस फोन और सेफ डेस्क के अलावा कुछ विशेष सुविधाएँ जैसे कि प्रीमियम सेटिलाइट चॅनेल, डीवीडी प्लेयर, लौंड्री और इंटरनेट सेवा भी अतिरिक्त प्रभार के साथ उपलब्ध कराई जाती है।

अवस्थिति

वेस्ट इन चेन्नई इस कारण से भी पर्यटकों के बीच लोकप्रिय है क्यूंकी यह हवाई अड्डे और शहर के प्रमुख पर्यटक स्थानो से काफ़ी नज़दीक है। इसके आसपास पड़ने वाले प्रमुख स्थान है। चेम्प्लास्ट क्रिकेट ग्राउंड, इंडियन इन्स्टिट्यूट ऑफ टेक्नालजी मद्रास, गुइन्डे नॅशनल पार्क, गुइन्डे रेस कोर्स और चेन्नई स्नेक पार्क।
लक्ष्मीकुट्टी

लक्ष्मीकुट्टी ( मलयालम: ലക്ഷ്മിക്കുട്ടി , जन्म 1943) भारतीय राज्य केरल के तिरुवनंतपुरम में कलार जंगलों में रहने वाली एक आदिवासी महिला हैं जिन्हें पारम्परिक दवाइयों के क्षेत्र में सराहनीय कार्य के लिए भारत के चौथे सर्वोच्च सम्मान पद्म श्री से सम्मानित किया गया। लक्ष्मीकुट्टी पारम्परिक दवाइयों पर काम करने वाली प्रसिद्ध विषारोग्यसाधक हैं। उन्हें केरल सरकार की तरफ से १९९५ में नाट्टु वैद्य रत्न पुरस्कार भी मिला था। वो पारम्परिक दवाइयों पर पिछले ५० वर्ष से काम कर रही हैं।
चोनबुरी प्रान्त

नामोत्पत्ति

"चोनबुरी" दो संस्कृत शब्दों का थाई भाषा रूप है: "जल" और "पुरी", अर्थात "चोनबुरी" का अर्थ "जलपुरी" या "पानी की नगरी" है।"
अराध्य वृक्ष

भारतीय संस्कृति में जिन वृक्षों की पूजा-अर्चना की जाती है वे 'अराध्यवृक्ष' कहलाते हैं। प्रत्येक नक्षत्र का एक अराध्य वृक्ष है।
ख़सरा

भारत और पाकिस्तान में ख़सरा एक कृषि-सम्बन्धी क़ानूनी दस्तावेज़ होता है जिसमें किसी गाँव के ज़मीन के किसी टुकड़े और उस पर उगाई जा रही फसलों का ब्यौरा लिखा होता है। इसका प्रयोग एक शजरा नामक दस्तावेज़ के साथ किया जाता है जिसमें पूरे गाँव का मानचित्र होता है जो उस गाँव की सभी भूमि-पट्टियों की जानकारी देता है। इन पट्टियों का ब्यौरा ही ख़सरों में होता है। पारम्परिक रूप से ख़सरों में हर खेत और उसके क्षेत्रफल व अन्य मापों का, उसके मालिक का और उसपर काम करने वालों कृषकों का, उसपर उगने वाली फसलों का, उसकी मिट्टी के प्रकार का और उसपर उग रहे वृक्षों का विवरण होता है।

ख़तौनी

अगर गाँव के ख़सरों को प्रयोग करके किसी एक व्यक्ति या परिवार के स्वामित्व वाली भूखण्डों की सूची बनाई जाए तो उसे 'ख़तौनी' कहते हैं। यानि किसी व्यक्ति या परिवार के सभी ख़सरों की सूची उस व्यक्ति/परिवार की ख़तौनी में होती है।

इतिहास

ख़सरों का प्रयोग भारतीय उपमहाद्वीप में सदियों से चला आ रहा है और ब्रिटिश राज से बहुत पहले शुरू हो गया था। मध्यकालीन ख़सरों को देखकर भारत व पाकिस्तान के अलग-अलग क्षेत्रों के आर्थिक इतिहास के बारे में बहुत जानकारी मिलती है।
जातक 003

गंगा के किनारे एक वन में एक खरगोश रहता था। उसके तीन मित्र थे - बंदर, सियार और ऊदबिलाव। चारों ही मित्र दानवीर बनना चाहते थे। एक दिन बातचीत के क्रम में उन्होंने उपोसथ के दिन परम-दान का निर्णय लिया क्योंकि उस दिन के दान का संपूर्ण फल प्राप्त होता है। ऐसी बौद्धों की अवधारणा रही है। (उपोसथ बौद्धों के धार्मिक महोत्सव का दिन होता है)
जब उपोसथ का दिन आया तो सुबह-सवेरे सारे ही मित्र भोजन की तलाश में अपने-अपने घरों से बाहर निकले। घूमते हुए ऊदबिलाव की नज़र जब गंगा तट पर रखी सात लोहित मछलियों पर पड़ी तो वह उन्हें अपने घर ले आया। उसी समय सियार भी कहीं से दही की एक हांडी और मांस का एक टुकड़ा चुरा, अपने घर को लौट आया। उछलता-कूदता बंदर भी किसी बाग से पके आम का गुच्छा तोड़, अपने घर ले आया। तीनों मित्रों ने उन्हीं वस्तुओं को दान में देने का संकल्प लिया। किन्तु उनका चौथा मित्र खरगोश तो कोई साधारण प्राणी नहीं था। उसने सोचा यदि वह अपने भोजन अर्थात् घास-पात का दान जो करे तो दान पाने वाले को शायद ही कुछ लाभ होगा। अत: उसने उपोसथ के अवसर पर याचक को परम संतुष्ट करने के उद्देश्य से स्वयं को ही दान में देने का निर्णय लिया।
उसके स्वयं के त्याग का निर्णय संपूर्ण ब्रह्माण्ड को दोलायमान करने लगा और सक्क के आसन को भी तप्त करने लगा। वैदिक परम्परा में सक्क को शक्र या इन्द्र कहते हैं। सक्क ने जब इस अति अलौकिक घटना का कारण जाना तो सन्यासी के रुप में वह उन चारों मित्रों की दान-परायणता की परीक्षा लेने स्वयं ही उनके घरों पर पहुँचे।
ऊदबिलाव, सियार और बंदर ने सक्क को अपने-अपने घरों से क्रमश: मछलियाँ; मांस और दही ; एवं पके आम के गुच्छे दान में देना चाहा। किन्तु सक्क ने उनके द्वारा दी गयी दान को वस्तुओं को ग्रहण नहीं किया। फिर वह खरगोश के पास पहुँचे और दान की याचना की। खरगोश ने दान के उपयुक्त अवसर को जान याचक को अपने संपूर्ण शरीर के मांस को अंगीठी में सेंक कर देने का प्रस्ताव रखा। जब अंगीठी जलायी गयी तो उसने तीन बार अपने रोमों को झटका ताकि उसके रोमों में बसे छोटे जीव आग में न जल जाएँ। फिर वह बड़ी शालीनता के साथ जलती आग में कूद पड़ा।
सक्क उसकी दानवीरता पर स्तब्ध हो उठे। चिरकाल तक उसने ऐसी दानवीरता न देखी थी और न ही सुनी थी।
हाँ, आश्चर्य ! आग ने खरगोश को नहीं जलाया क्योंकि वह आग जादुई थी; सक्क के द्वारा किये गये परीक्षण का एक माया-जाल था।
सम्मोहित सक्क ने तब खरगोश का प्रशस्ति गान किया और चांद के ही एक पर्वत को अपने हाथों से मसल, चांद पर खरगोश का निशान बना दिया और कहा,
"जब तक इस चांद पर खरगोश का निशान रहेगा तब तक हे खरगोश ! जगत् तुम्हारी दान-वीरता को याद रखेगा।"
झिंझर

झिंझर एक जाट गोत्र है।
सेंट माइकल की गुफा

प्रेक्षागृह

सभी कोठरियों में सबसे बड़ी का नाम कैथेड्रल गुफा है। यह एक प्रेक्षागृह का कार्य करती है। इसे प्रेक्षागृह में परिवर्तित इसलिए किया गया था क्योंकि इस कोठरी में प्राक्रतिक रूप से ही ध्वनिक गुण हैं। जो विशेषज्ञों के अनुसार स्वरों को एक समान और विश्वासयोग्य ध्वनि के प्रतिपादन में बढ़ाता और मिश्रित करता है। यह एक कंक्रीट मंच के साथ सुसज्जित है और यहाँ 100 से अधिक लोगों के बैठने की क्षमता है। 
यह विभिन्न प्रकार के कार्यक्रमों जैसे नाटक व ध्वनि एवं प्रकाश कार्यक्रम का नियमित रूप से आयोजन स्थल रहा है। यहाँ पर ही मिस जिब्राल्टर सौंदर्य प्रतियोगिता का वार्षिक समारोह आयोजित किया जाता है। यहाँ पर विभिन्न प्रकार की संगीत शैलियों के समारोहों भी आयोजित होते हैं: ओपेरा से लेकर फिलहारमोनिक ऑर्केस्ट्रा व पॉप से लेकर रॉक संगीत। यहाँ जो प्रसिद्ध हस्तियों ने अपनी कला का प्रदर्शन किया है उनमें स्टीव होगार्थ और ब्रीड 77 भी शामिल हैं।

पर्यटन

निवर्तमान समय में सेंट माइकल की गुफा सम्पूर्ण जिब्राल्टर में सबसे पर्यटकों के लिए सबसे मुख्य आकर्षण है। यह जनता के लिए प्रतिदिन खुलती है और सालाना लगभग 1,000,000 आगंतुकों को आकर्षित करती है। गुफा के प्रशिक्षण काफ़ी अच्छी तरह से विभिन्न प्रकार की रंग-बिरंगी रोशनियों द्वारा सुसज्जित हैं और आगंतुक गुफा के इतिहास के बारे में यहाँ पर लगी अनेक पट्टिकाओं द्वारा जान सकते हैं। सेंट माइकल की गुफा पर पैदल, गाड़ी, टैक्सी या केबल कार के द्वारा पहुँचा जा सकता है। एक टिकट का मूल्य 10 पाउण्ड स्टर्लिंग है, जिसमें द रॉक के अन्य दो मुख्य पर्यटक आकर्षण मूरिश कैसल और ग्रेट सीज़ टनल में जाने की अनुमति भी शामिल होती है।
जिब्राल्टर टूरिस्ट बोर्ड से कम से कम तीन दिन पहले सम्पर्क करने के पश्चात निचली सेंट माइकल की गुफा के निर्देशित टूर की व्यवस्था की जा सकती है। इस टूर का खर्चा 8 पाउण्ड स्टर्लिंग होता है और सम्पूर्ण टूर को पूरा होने में लगभग तीन घंटे का समय लगता है। गुफा पूरी तरह से प्राकृतिक अवस्था में है, हालांकि कृत्रिम प्रकाश द्वारा रौशनी रहती है और कई जगह छोटे बच्चों को मामूली चढ़ाई और चलने में मदद करने के लिए रस्सियाँ लगी हुई हैं। सुरक्षा हेलमेट प्रदान किए जाते हैं और आरामदायक गैर पर्ची के जूते पहननें की राय दी जाती है। समूह आकार न्यूनतम पाँच से लगभग दस तक की अधिकतम सीमा तक होता है। टूर की प्रकृति के कारण दस वर्ष की उम्र से छोटे बच्चों को गुफा में प्रवेश करने की अनुमति नहीं है।
तेलुगुतल्लि

तेलुगुतल्लि का शाब्दिक अर्थ 'माँ तेलुगु' है। इनको एक देवी के रूप में निरुपित किया गया है जो सामूहिक रूप से तेलुगुभाषियों की प्रतीक हैं।
कवि

शायर

शायरी लिखने वाले कवि को शायर कहा जाता है। शायरी भारतीय उपमहाद्वीप में प्रचलित एक कविता का रूप हैं जिसमें हिन्दी-उर्दू भाषाओँ में कविताएँ लिखी जाती हैं।
स्मिता सभरवाल

प्रारंभिक जीवन और शिक्षा

स्मिता का जन्म पश्चिम बंगाल में हुआ था। उनकी अधिकतर शिक्षा भारत के वभिन्न हिस्सों में हुई। उनके पिता कर्नल प्रणब दास एक सेनानिवृत्त सेना अधिकारी थे, जों की भारतीय सेना में सेवा करते थे। उनकी स्कूली शिक्षा के आखरी दो साल सेट ऐन मार्रेद्पल्ली, हैदराबाद में बीते। बाद में उन्होंने सेंट फ्रांसिस डिग्री कॉलेज से वाणिज्य में स्नातक की डिग्री की। वह "संघ लोक सेवा आयोग" की परीक्षा पास करने वाली सबसे कम उम्र के अधिकारियो में शामिल हैं। उन्होंने सम्पूर्ण भारत में रस्थ्रिये स्टार पर चौथा (४) स्थान हासिल किया और आईऐएस के लिए चयन किया।

करियर

मसूरी की नेशनल अकादमी से प्रशासनिक प्रशिक्षण पूरा होने के बाद परिवीक्षाधीन दिनों के दौरान उन्हे आदिलाबाद जिले में प्रशिक्षण दिया गया। उनको अपना पहला स्वतंत्र प्रभार मदनपल्ली, चित्तूर के उप कलेक्टर के रूप में मिला था, जिससे उन्हें भूमि अधिग्रहैण प्रबंधन और जिला प्रशासन का अनुभव मिला। इसके बाद उन्होंने ग्रामीण विकास क्षेत्र में बतौर परियोजना निदेशक, डीआरडीऐ (कडापा) में काम किया। वारंगल में नगर निगम आयुक्त के रूप में उन्होंने अपने कार्यकाल ले दौरान "फण्ड योर सिटी" नामक एक योजना शुरू की जिसके अंतर्गत बड़ी संख्या में सार्वजानिक उपयोगिताएं जैसे ट्राफिक जंक्शन, फुट ओवर-ब्रिज, बस स्टैंड, उद्यान, आदि सार्वजानिक-निजी भागीदारी के साथ बनाये गए थे। इसके बाद उन्होंने वाणिज्य कर, विशाखापट्नम में बतौर उपयुक्त पद संभाला और कुरनूल व हैदराबाद के संयुक्त कलेक्टर के रूप में भी सेवा की। साल २०११ में अप्रैल में उन्होंने जिला कलेक्टर के रूप में "करीमनगर जिले" में कार्यभार संभाला, जहाँ उन्होंने स्वास्थ्य व शिक्षा के क्षेत्र में विशेष योगदान दिया। करीमनगर जिले को प्रधानमंत्री के २० अंक कार्यक्रम के दौरान "सर्वश्रेष्ट जिले" से सम्मानित किया गया था। मतदान प्रतिशत बढ़ने के लिए उन्होंने एक "मतदान पंदुगा" नामक एक योजना भी चलायी थी। उन्होंने "लोगो के अधिकारी" के रूप में जाना जाता हैं और तकनीक के क्षेत्र में नवीनतम कार्यक्रमों का उपयोग, विशेष रूप से से क्षेत्र में सरकारी कार्यक्रमों को लागू कराने के लिए जाना जाता हैं। स्काइप के जरिए सरकारी डॉक्टरों की निगरानी ने सार्वजनिक स्वास्थ्य क्षेत्र में परिदृश्य को पूरी तरह बदल दिया है। विशेष रूप से डिज़ाइन किए गए सॉफ्टवेयर के माध्यम से सरकारी स्कूलों के प्रदर्शन की निगरानी में करीमनगर और मेडक जिले अपने कार्यकाल के दौरान राज्य में शीर्ष स्थान बन चुके हैं।
रसन कफ

रसन कफ:

यह कन्‍ठ में रहता है और रस को गृहण करता है। कड़वे और चरपरे रसों का ज्ञान इसी से होता है।
इफ्तिखार अहमद

इफ्तिखार अहमद एक पाकिस्तानी क्रिकेट खिलाड़ी है जो पाकिस्तान की अंतर्राष्ट्रीय क्रिकेट टीम के लिए खेलते हैं। इफ्तिखार अहमद पाकिस्तान टीम के लिए २०१५ से खेलते आ रहे हैं। इफ्तिखार अहमद पाकिस्तान के लिए एक दिवसीय अंतर्राष्ट्रीय क्रिकेट मैच खेलते हैं।
जीलिन

जीलिन (चीनी: 吉林, अंग्रेज़ी: Jilin, मान्छु: ᡤᡳ᠍ᡵᡳ᠌ᠨ ᡠᠯᠠ) जनवादी गणराज्य चीन के सुदूर पूर्वोत्तर में स्थित एक प्रांत है जो ऐतिहासिक मंचूरिया क्षेत्र का भाग है। 'जीलिन' शब्द मान्छु भाषा के 'गीरिन उला' (ᡤᡳ᠍ᡵᡳ᠌ᠨ ᡠᠯᠠ, Girin Ula) से आया है जिसका मतलब 'नदी के साथ' होता है। इसके चीनी भावचित्रों का अर्थ 'शुभ वन (जंगल)' है और इसका संक्षिप्त एकाक्षरी चिह्न '吉' (जी) है। जीलिन प्रान्त की सीमाएँ पूर्व में रूस और उत्तर कोरिया को लगती हैं। इस प्रान्त का क्षेत्रफल १,८७,४०० वर्ग किमी है, यानि भारत के कर्नाटक राज्य से ज़रा ज़्यादा। सन् २०१० की जनगणना में इसकी आबादी २,७४,६२,२९७ थी जो लगभग भारत के पंजाब राज्य के बराबर थी। जीलिन की राजधानी चांगचून शहर है।

इतिहास

प्राचीनकाल में जीलिन क्षेत्र में बहुत सी जातियाँ रहती थीं, जैसे कि शियानबेई, मोहे और वुजी और यहाँ कई कोरियाई राज्य स्थापित हुए, जैसे कि बुयेओ, गोगुरयेओ और बालहाए। उसके बाद एक-के-बाद-एक यह ख़ितानी लोगों के लियाओ राजवंश, जुरचेन लोगों के जिन राजवंश (१११५–१२३४) और मंगोल लोगों के युआन राजवंश के तहत रहा। मान्छु लोगों के चिंग राजवंश काल में यह जीलिन के सिपहसालार के अधीन था जिसका क्षेत्र आधुनिक रूस के प्रिमोर्स्की क्राय तक फैला हुआ था। उन दिनों मान्छु लोग हान चीनी लोगों को यहाँ बसने कम देते थे। १८६० में प्रिमोर्स्की क्राय पर रूसी साम्राज्य का अधिकार हो गया और चिंग सरकार ने हान चीनियों को यहाँ बसने कि इजाज़त दे दी। यहाँ बसने वाले अधिकतर चीनी शानदोंग क्षेत्र से आये। १९३२ में जापान ने यहाँ एक आज़ाद मंचूकुओ राष्ट्र का गठन किया जिसकी राजधानी चांगचून शहर को बनाया गया - उस समय चांगचून का नाम 'शिनजिंग' (新京, Hsinjing) रखा गया। द्वितीय विश्वयुद्ध के अंत में सोवियत संघ ने इस पर क़ब्ज़ा कर लिया लेकिन फिर इसे माओ ज़ेदोंग के साम्यवादियों को दे दिया गया।

भूगोल

जीलिन में ज़मीन के नीचे प्राकृतिक सम्पदा की भरमार है। तेल, प्राकृतिक गैस, लोहा, निकल, मोलिब्डेनम, वग़ैराह की खानें हैं। प्रांत के दक्षिणपूर्वी भाग में चांगबाई पर्वत हैं। यालू नदी और तूमन नदी जीलिन की मुख्य नदियाँ हैं। सर्दियाँ लम्बी और बहुत ठंडी होती हैं और जनवरी का औसत तापमान −२० से −१४ °सेंटीग्रेड चलता है। बारिश गर्मियों में ही ज़्यादा पड़ती है।
भाद्रपद कृष्ण द्वादशी

भाद्रपद कृष्ण द्वादशी भारतीय पंचांग  के अनुसार छठवें माह की सत्ताइसवी तिथि है, वर्षान्त में अभी १८३ तिथियाँ अवशिष्ट हैं।
इरवान् राष्ट्रीय उद्यान

विशेषताएं

उद्यान के प्रमुख आकर्षण  है इरवान् झरना। वह उद्यान के पूर्वी तरफ स्थित है। सात स्तरों की पूरी लंबाई
लगभग 1,500 मीटर अवधि है और प्रत्येक चरण का अपना नाम होता है।
पहला झरना लाई केन लुण्ग्ग् है। आगंतुक केंद्र के कार पार्क में से सीधे आप को वहाँ पर एक फ्लैट ट्रेल पर जा सकते हैं। इस पहले झरने का मुख्य आकर्षण है, बड़ी संख्या में तैराकी मछली के तालाबों में पानी के द्वारा गठित चिकनी चूना पत्थर की मूर्ति।
दूसरा झरना - वांग मैचा, आमतौर पर तैराकों के साथ व्यस्त है। यह बहुत सुंदर है क्योंकि झरने के नीचे एक छोटी सी गुफा है।
तीसरा झरना है फा नाम टोक। यह स्तरीय पहले दो झरने (लगभग 20 मीटर ऊंचा) से लंबा है,और फिर से मछली से भरी एक बड़ा तालाब प्रदान करता है। जिस पर आप खुद को ताज़ा कर सकते हैं।
चौथा और पांचवां झरना है ओके नांग फी सुर और बुयर माई लांग। इस झरने का मुख्य आकर्षण है, हैरॉक संरचनाओं और घने वनस्पति से घिरे छोटे तालाबों।
छठे झरना का नाम् है दांग प्र्यूक सा। पांचवें स्तर के बाद, निशान कहाँ कठोर हो जाता है वहाँ आपको रिकी सीढ़ियों और रस्सी का उपयोग करना होगा। इरवान् झरना का सातवें स्तर तक पहुंचने में कुछ प्रयास होते हैं, क्योंकि ट्रेल का आखिरी खिंचाव विशेष रूप से चुनौतीपूर्ण है।
इरवान् राष्ट्रीय उद्यान में चार गुफाओं है: मि, रुअ, वांग बह्दन्, और फरटाट। बढ़ती पूर्वोत्तर झरना के क्षेत्र में खओ नोम नांग नामक एक स्तन के आकार का पहाड़ी है। 

वनस्पति और जीव

उद्यान का 81% मिश्रित पर्णपाती जंगलों और बाकी पर्णपाती डीप्प्टैरोकार्प् और शुष्क सदाबहार जंगल है।
कलगीदार सर्प चील, सलेटी मयूर-तीतर, कालिज, ब्लू व्हिस्लिंग थ्रश, ब्लैक-क्रेस्टेड बुलबुल आदि  पक्षियों और हाथी, जंगली सुअर, लार गिबन, साम्भर (हिरण) आदि जानवरों ने भि यहाँ रहति हैं।
गंजाम

जनसांख्यिकी

भारत की जनगणना २०११ के अनुसार पालिका क्षेत्र की जनसंख्या ११,७४७ है जिसमे ६,०७१ पुरुष व ५,६७६ महिलाएँ हैं। ०-६ आयुवर्ग की जनसंख्या १,२७७ है जो कुल जनसंख्या का १०.८७% है। यहाँ की लिंगानुपात दर ९३५ महिलाएँ प्रति १००० पुरुष हैं जो कि राज्य की औसत से ९७९ से कम है। साक्षरता दर ८५.३०% है जो कि राज्य की दर ७२.८७% से अधिक है।
फीडबर्नर

सेवाएं

प्रकाशकों को प्रदान की जाने वाली सेवाओं में यातायात विश्लेषण और एक वैकल्पिक विज्ञापन प्रणाली शामिल हैं . यद्यपि शुरूआत में यह स्पष्ट नहीं था कि आरएसएस प्रारूप के लिए विज्ञापन अनुकूल होगा कि नहीं, वर्तमान में ऑथर्स फ़ीडबर्नर के फीड के दो-तिहाई में विज्ञापन को शामिल करते हैं। उपयोगकर्ता यह पता लगा सकते हैं कि कितने लोग उनके फीड्स के सदस्य हैं और कौन-सी सेवा/प्रोग्राम को सब्सक्राइब्ड करते हैं।
प्रकाशित फाड्स कई तरीकों से संशोधित होते हैं जिसमें डिग्ग और del.icio.us के लिए स्वत: लिंक और अनेको फीड से "स्पलाइसिंग" सूचना शामिल हैं। फ़ीडबर्नर एक विशिष्ट वेब 2.0 सेवा है जो अन्य सॉफ्टवेयर को अपने साथ परस्पर क्रिया की अनुमति देने के लिए वेब सर्विस अप्लीकेशन प्रोग्रामिंग इंटरफेसेस (APIs) प्रदान करती है। यथा 5 अक्टूबर 2007, फ़ीडबर्नर ने 584,832 प्रकाशकों के लिए एक मिलियन से भी अधिक फीड का आयोजन किया जिसमें 142,534 पोडकास्ट और वीडियोकास्ट शामिल है।

इतिहास

3 जून 2007 को गूगलइंक द्वारा फ़ीडबर्नर को कथित तौर पर $100 की कीमत पर अधिग्रहीत किया गया। एक महीने के बाद उनके दो लोकप्रिय "पीआरओ" सेवाओं (माईब्रांड और टोटलस्टेटेस) को सभी उपयोगकर्ताओं के लिए मुक्त किए गए थे।
15 अगस्त 2008 को गूगल ने अपनी सेवाओं के समूह में फ़ीडबर्नर के स्थानान्तरण को पूरा किया। जिन प्रकाशकों ने प्रवासन को पूरा किया वे feedburner.google.com के माध्यम से फ़ीडबर्नर एक्सेस करेगा.

तकनीकी समस्याएं

फ़ीडबर्नर के साथ एक लगातार कथित तकनीकी समस्या इस सेवा का इस्तेमाल करते हुए ब्लॉग्स के लिए ग्राहकों की संख्या कम होना था। वास्तव में फ़ीडबर्नर के साथ यह एक तकनीकी समस्या नहीं है, लेकिन फ़ीडबर्नर के लिए फ़ीड पाठकों और एग्रीगेटर्स के द्वारा उन साझेदारियों से फ़ीडबर्नर संग्रह और हिसाब के रूप में रिपोर्ट है। आमतौर पर यह समस्या एक विशिष्ट आरएसएस रीडर या ग्राहक के साथ जुड़ी हुई है। उदाहरण के लिए, अप्रैल 2009 में गूगल फीडफेचर सेवा का इस्तेमाल करने वाले सदस्यों की रिपोर्टिंग में फ़ीडबर्नर को समस्या थी।
बिजलपुर इन्दौर

बिजलपुर इन्दौर (म.प्र.) के पश्चिम-दछिण अन्त मे बडा सुन्दर गाव है। बिजलपुर की आबादी २००१ के जनगणना मे १७००० थी। बिजलपुर को सन् १९८३ मे नगर निगम इन्दौर मे सम्मिलित किया था।
दैर मार एलिया

दैर मार एलिया: (सिरिएक: ܝܪܐܝܪܝܝ ܐܝܐܝܐ, अरबी: دير مار إيليا), जिसे सेंट एलियाह के मठ के रूप में भी जाना जाता है, इराक के निनवेह प्रान्त में मोसुल के दक्षिण में स्थित एक ईसाई मठ था। इसकी स्थापना 6 वीं शताब्दी के उत्तरार्ध में हुई थी, और यह इराक में सबसे पुराने मठों में से एक था। यह पूर्वी ईसाई धर्म की एक प्राचीन शाखा का चर्च था। 1743 में मठ को बंद कर दिया गया था, इसके भिक्षुओं का फारसी सेनाओं द्वारा नरसंहार किया था। 2003 में इराक पर सयुंक्त आक्रमण के दौरान इसके खंडहर क्षतिग्रस्त हो गए थे, और बाद में इस्लामी राज्य इराक और लेवेंट (आईएसआईएल) ने 2014 में ध्वस्त कर दिया था।
महाभारत के विभिन्न संस्करण

महाभारत सर्वप्रथम महामुनि व्यास की रचना के रूप में प्रसिद्ध है। महामुनि व्यास से लेकर अब तक अनेक लेखकों द्वारा अनेक रूपों में महाभारत की रचना होती रही है। यह विभिन्न भाषाओं तथा साहित्य के विभिन्न रूपों काव्य, महाकाव्य, नाटक, चम्पू आदि के रूप में रचित होते रहा है।
वर्ग समीकरण

उदाहरण

निम्नलिखित समीकरण के मूल निकालिए-
इस समीकरण को सामान्य रूप में बदलने पर,
जिसके मूल निम्नलिखित हैं-
अर्थात  तथा 
p-q-सूत्र का प्रयोग करने के लिये समीकरण के सामान्य रूप को निम्नलिखित रूप में बदलते हैं-
अब p-q-सूत्र से निम्नलिखित मूल मिलते हैं-
अर्थात  तथा